Puent de pelegrins de Canfranc

O puent de pelegrins de Canfranc ye un puent que bi ha en l'actual termin municipal de Canfranc, en a comarca aragonesa d'a Chacetania y provincia de Uesca.

 Antecedents 
Iste puent fue construyiu en o sieglo XII, en estilo romanico, ta que os pelegrins trescruzasen o río Aragón. En ixas envueltas, o Camín de Sant Chaime seguiba o río Aragón por a suya marguin dreita dende Candanchú, ta continar dimpués por a marguin ezquierda dende Canfranc dica Villanuga.

 Descripción 
Ye un puent que tien nomás que un solo arco, construyiu con gran simplicidat, y o suyo estau de conservación ye correcto.

 Bibliografía 
  Cobreros, Jaime: Las rutas del románico en Espanya. Volumen II: Aragón, Catalunya, Navarra, País Vasco y La Rioja, Grupo Anaya, S.A., Madrit, 1era edición, marzo de 2004, ISBN 84-9776-112-X.

 Vinclos externos 

  A. García Omedes: O puent de pelegrins de Canfranc en RomanicoAragonés.com.

Categoría:Arquitectura romanica en Aragón
Categoría:Camín de Sant Chaime
Categoría:Molimentos de Canfranc
Pelegrins de Canfranc